《闰七月五日雨中记所见》
宋代·赵蕃

雨来山为昏，雨罢山如洗。
秋风欻已高，长空澹如水。
其谁知此乐，胜处属幽子。
登临无所诣，谿楼成徙倚。
沙鸥意气逸，冲烟栖复起。
是身困覉束，沿戏直愧尔。
平生耽佳句，此癖殆至死。
得酒忽诗成，颓然自醒醉。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。